L’Àrea d’Ocupació, Formació i Treball de l’Ajuntament de Marratxí pretén donar resposta a empreses pel que fa a les seves necessitats de recursos humans, i a persones treballadores desocupades del municipi, per tal de fomentar la seva inserció laboral i millorar el seu nivell de qualificació professional, mitjançant la prestació de serveis vinculats a les polítiques actives d’ocupació.

Els objectius generals de l’àrea es poden resumir en els punts següents:

1. Millorar l’ocupabilitat donant resposta a les necessitats de les empreses i conèixer les necessitats de les persones demandants d’ocupació per millorar la seva ocupabilitat, amb especial atenció als col·lectius joves, persones aturades més grans de 45 anys i/o de llarga durada.
2. Millorar la qualificació professional de les persones desocupades de Marratxí mitjançant programes i accions formatives que incrementin les seves possibilitats.
3. Ajudar a les persones treballadores en la recerca de feina i a les empreses a contractar als treballadors/es més apropiats per satisfer les seves necessitats.
4. Informar sobre els plans de formació continua per persones treballadores en actiu i en situació d’atur, així com sobre les polítiques actives que s’impulsen des del Govern de les Illes Balears i més concretament des del Servei d’Ocupació de les Illes Balears.
5. Oferir suport tècnic a les persones desocupades que volen emprendre un nou projecte de negoci.

Per ajudar a aconseguir tot això, l’organització ha decidit implantar i mantenir actualitzat un sistema de gestió de la qualitat basat en la norma ISO 9001, amb l’abast següent:

**Agència de col·locació. Centre de formació. Atenció al segellat de la targeta de demanda de feina. Gestió de subvencions de polítiques d’ocupació. Assessorament a l’emprenedoria**

En el marc d’aquest sistema de gestió es compromet a:

* Orientar el sistema de gestió a la millora contínua de l’Àrea, establint objectius anuals de qualitat que seran revisats periòdicament.
* Oferir uns serveis de qualitat a persones usuàries i empreses, assegurant una atenció personalitzada i sempre atenta a les seves demandes i necessitats.
* Proporcionar els recursos i les infraestructures necessàries per al bon desenvolupament del sistema de gestió.
* Complir amb la reglamentació i normativa vigent, així com amb els compromisos voluntaris que pugui adoptar l’Àrea.
* Comunicar, difondre i explicar aquesta Política de Qualitat al personal de l’organització, vetllant per la seva formació i implicació, amb l’objectiu de prestar el millor servei possible.

Marratxí, 24 de setembre de 2021

 Aina Amengual Regidora de l’Àrea d’Ocupació, Formació i Treball